CELEX: 32013R0737
Language: fi
Date: 2013-07-30 00:00:00
Title: Komission täytäntöönpanoasetus (EU) N:o 737/2013, annettu 30 päivänä heinäkuuta 2013 , maataloustuotteita koskevista tiedotus- ja menekinedistämistoimista sisämarkkinoilla ja kolmansissa maissa annetun neuvoston asetuksen (EY) N:o 3/2008 soveltamista koskevista yksityiskohtaisista säännöistä annetun asetuksen (EY) N:o 501/2008 muuttamisesta

31.7.2013   
            
            
               FI
            
            
               Euroopan unionin virallinen lehti
            
            
               L 204/26
            
         KOMISSION TÄYTÄNTÖÖNPANOASETUS (EU) N:o 737/2013,
   annettu 30 päivänä heinäkuuta 2013,
   maataloustuotteita koskevista tiedotus- ja menekinedistämistoimista sisämarkkinoilla ja kolmansissa maissa annetun neuvoston asetuksen (EY) N:o 3/2008 soveltamista koskevista yksityiskohtaisista säännöistä annetun asetuksen (EY) N:o 501/2008 muuttamisesta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteita koskevista tiedotus- ja menekinedistämistoimista sisämarkkinoilla ja kolmansissa maissa 17 päivänä joulukuuta 2007 annetun neuvoston asetuksen (EY) N:o 3/2008 (1) ja erityisesti sen 4, 5 ja 15 artiklan,
   sekä katsoo seuraavaa:
   
               (1)
            
            
               Komission asetuksessa (EY) N:o 501/2008 (2) vahvistetaan asetuksessa (EY) N:o 3/2008 säädettyjen tiedotus- ja menekinedistämistoimien laadintaa, valintaa, toteutusta, rahoitusta ja valvontaa koskevat säännöt.
            
         
               (2)
            
            
               Luettelo aiheista ja tuotteista, joiden osalta voidaan toteuttaa toimia sisämarkkinoilla asetuksen (EY) N:o 3/2008 3 artiklan 1 kohdan mukaisesti, esitetään asetuksen (EY) N:o 501/2008 liitteessä I olevassa A osassa ja luettelo tuotteista, joita kolmansissa maissa toteutettavat menekinedistämistoimet voivat koskea, asetuksen (EY) N:o 3/2008 3 artiklan 2 kohdan mukaisesti, esitetään asetuksen (EY) N:o 501/2008 liitteessä II olevassa A osassa. Kyseiset luettelot tarkistetaan joka toinen vuosi.
            
         
               (3)
            
            
               Asetuksen (EY) N:o 3/2008 5 artiklan 1 kohdassa tarkoitetut suuntaviivat vahvistetaan asetuksen (EY) N:o 501/2008 liitteessä I olevassa B osassa.
            
         
               (4)
            
            
               Koska lampaanliha-ala on kriisissä, lampaanliha-alan ammattialan järjestöjen ja ammattialojen välisten järjestöjen olisi lampaanlihaa ja sen tuotantoa ja kulutusta koskevan tietoisuuden lisäämiseksi voitava saada unionin yhteisrahoitusta unionin alkuperää olevaa lampaanlihaa koskeviin yleisluonteisiin tiedostus- ja menekinedistämisohjelmiin.
            
         
               (5)
            
            
               Maataloustuotteiden ja elintarvikkeiden laatujärjestelmistä 21 päivänä marraskuuta 2012 annetulla Euroopan parlamentin ja neuvoston asetuksella (EU) N:o 1151/2012 (3) käyttöön otetut vapaaehtoiset laatuilmaisut ovat lisäarvoa tuovien laatujärjestelmien toinen taso. Näiden sisämarkkinoilla käytettävien laatuilmaisujen olisi liityttävä yhden tai useamman tuoteluokan, tuotannon tai jalostuksen ominaisuuksiin, jotka pätevät tietyillä alueilla. Jotta kaikkia nykyisiä laatujärjestelmiä varten voitaisiin toteuttaa menekinedistämisohjelmia sisämarkkinoilla, vapaaehtoisten laatuilmaisujen järjestelmään kuuluvien tuotteiden olisi voitava olla toimien kohteena samalla tavalla kuin suojattujen alkuperänimitysten (SAN), suojattujen maantieteellisten merkintöjen (SMM) tai aitojen perinteisten tuotteiden (APT) järjestelmään kuuluvien tuotteiden.
            
         
               (6)
            
            
               Siipikarjanlihan pitäminen niiden tuotteiden joukossa, jotka voivat olla toimien kohteena, ei ole enää perusteltua, koska lintuinfluenssakriisistä on jo niin kauan, että kuluttajien luottamus on palautunut. Sen vuoksi viittaukset siipikarjanlihaan olisi poistettava.
            
         
               (7)
            
            
               Silloin kun asetuksen (EY) N:o 501/2008 liitteessä II olevaan B osaan valitaan kolmansia maita, on otettava huomioon sellaisten kolmansien maiden markkinat, joilla on tosiasiallista tai potentiaalista kysyntää. Kun otetaan huomioon vakaasti kasvava kulutus, unionin maataloustuotteiden potentiaali ja kiinnostavuus sekä unionin ohjelmien ja yhteistyöhankkeiden laaja ulottuvuus, olisi otettava uusia maita ja alueita markkinoiksi, joilla voidaan toteuttaa menekinedistämisohjelmia.
            
         
               (8)
            
            
               Koska Kroatia liittyi unioniin 1 päivänä heinäkuuta 2013, se olisi poistettava niiden kolmansien maiden luettelosta, joissa voidaan toteuttaa toimia.
            
         
               (9)
            
            
               Sen vuoksi asetusta (EY) N:o 501/2008 olisi muutettava.
            
         
               (10)
            
            
               Tässä asetuksessa säädetyt toimenpiteet ovat maatalouden yhteisen markkinajärjestelyn hallintokomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Muutetaan asetuksen (EY) N:o 501/2008 liitteet I, II ja III tämän asetuksen liitteen mukaisesti.
   2 artikla
   Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 30 päivänä heinäkuuta 2013.
      
         
            Komission puolesta
         
         
            Puheenjohtaja
         
         José Manuel BARROSO
      
   
   
      (1)  EUVL L 3, 5.1.2008, s. 1.
   
      (2)  EUVL L 147, 6.6.2008, s. 3.
   
      (3)  EUVL L 343, 14.12.2012, s. 1.
   
      LIITE
      Muutetaan asetuksen (EY) N:o 501/2008 liitteet I, II ja III seuraavasti:
      
                  (1)
               
               
                  Muutetaan liite I seuraavasti:
                  
                              a)
                           
                           
                              Muutetaan A osa ”Luettelo aiheista ja tuotteista” seuraavasti:
                              
                                          i)
                                       
                                       
                                          Korvataan kolmastoista luetelmakohta seuraavasti:
                                          
                                                      ”—
                                                   
                                                   
                                                      Tuotteet, jotka kuuluvat Euroopan parlamentin ja neuvoston asetuksen (EY) N:o 1151/2012 (1) mukaiseen suojattujen alkuperänimitysten (SAN), suojattujen maantieteellisten merkintöjen (SMM), aitojen perinteisten tuotteiden (APT) järjestelmään tai vapaaehtoisten laatuilmaisujen järjestelmään.
                                                   
                                                
                                             (1)  EUVL L 343, 14.12.2012, s. 1.”"
						
                                       
                                    
                                          ii)
                                       
                                       
                                          Poistetaan viidestoista luetelmakohta.
                                       
                                    
                                          iii)
                                       
                                       
                                          Lisätään luetelmakohta seuraavasti:
                                          
                                                      ”—
                                                   
                                                   
                                                      Lampaanliha”
                                                   
                                                
                                    
                        
                              b)
                           
                           
                              Korvataan B osa ”Suuntaviivat” seuraavasti:
                              
                                          i)
                                       
                                       
                                          Korvataan yhteisön tai kansallisen laatujärjestelmän mukaisesti tuotettua tuoretta, jäähdytettyä tai jäädytettyä lihaa koskevien suuntaviivojen 2 kohdassa ”Tavoitteet” ilmaisu ”SAN/SMM/APT ja luonnonmukainen tuotanto” ilmaisulla ”SAN/SMM/APT, vapaaehtoiset laatuilmaisut ja luonnonmukainen tuotanto”.
                                       
                                    
                                          ii)
                                       
                                       
                                          Korvataan otsikko ”TUOTTEET, JOILLA ON SUOJATTU ALKUPERÄNIMITYS (SAN), SUOJATTU MAANTIETEELLINEN MERKINTÄ (SMM) TAI TAATTU PERINTEINEN ERITYISLUONNE (APT)” otsikolla
                                          ”TUOTTEET, JOILLA ON ASETUKSEN (EU) N:o 1151/2012 MUKAINEN SUOJATTU ALKUPERÄNIMITYS (SAN), SUOJATTU MAANTIETEELLINEN MERKINTÄ (SMM), TAATTU PERINTEINEN ERITYISLUONNE (APT) TAI VAPAAEHTOINEN LAATUILMAISU
                                          1.   Yleiskatsaus tilanteesta
                                          
                                          Asetuksessa (ETY) N:o 1151/2012 säädetyt unionin järjestelmät tuotenimien suojaamiseksi ovat etusijalla pyrittäessä yhteisen maatalouspolitiikan laatutavoitteisiin. Sen vuoksi on tarpeen jatkaa sellaisten kampanjoiden toteuttamista, joilla nimityksiä, suojatuilla nimillä varustettuja tuotteita ja vapaaehtoisia laatuilmaisuja tehdään tunnetuiksi kaikille toimijoille, jotka osallistuvat näiden tuotteiden tuotantoon, valmistukseen, markkinointiin ja kulutukseen.
                                          2.   Tavoitteet
                                          
                                          Tiedotus- ja menekinedistämiskampanjat eivät saa rajoittua vain yhteen tai muutamaan tuotenimeen, vaan niiden on koskettava joko tiettyjen tuoteluokkien nimiryhmiä tai yhdellä tai useammalla alueella tai yhdessä tai useammassa jäsenvaltiossa tuotettujen tuotteiden nimiryhmiä.
                                          Kampanjoilla olisi pyrittävä:
                                          
                                                      —
                                                   
                                                   
                                                      antamaan laajasti tietoa järjestelmien sisällöstä, toiminnasta ja unionin laajuisesta luonteesta ja erityisesti järjestelmien vaikutuksista niiden suojatulla nimellä tai vapaaehtoisella laatuilmaisulla varustettujen tuotteiden kaupalliseen arvoon, jotka rekisteröinnin jälkeen hyötyvät järjestelmien tarjoamasta suojasta,
                                                   
                                                
                                                      —
                                                   
                                                   
                                                      lisäämään kuluttajien, jakelijoiden ja ruoanlaiton ammattilaisten tietämystä tuotteista, jotka kuuluvat unionin SAN-, SMM- tai APT- järjestelmään tai vapaaehtoisten laatuilmaisujen järjestelmään,
                                                   
                                                
                                                      —
                                                   
                                                   
                                                      saamaan kyseisten alueiden tuottaja-/jalostajaryhmittymät hyödyntämään kyseisiä järjestelmiä rekisteröimällä nimitykset tuotteille, jotka täyttävät perusvaatimukset, ja soveltamaan vapaaehtoisia laatuilmaisuja,
                                                   
                                                
                                                      —
                                                   
                                                   
                                                      saamaan tuottaja- ja jalostajaryhmittymät, jotka eivät vielä osallistu järjestelmiin, osallistumaan rekisteröidyllä nimityksellä varustettujen tuotteiden tuotantoon noudattamalla eri suojattujen nimitysten osalta hyväksyttyjä eritelmiä ja tarkastusvaatimuksia,
                                                   
                                                
                                                      —
                                                   
                                                   
                                                      lisäämään asianomaisten tuotteiden kysyntää tiedottamalla kuluttajille ja jakelijoille näistä järjestelmistä ja niiden merkityksestä ja eduista sekä tunnuksista ja nimitysten myöntämisehdoista, asiaa koskevista tarkastuksista ja jäljittämisjärjestelmästä.
                                                   
                                                3.   Kohderyhmät
                                          
                                          
                                                      —
                                                   
                                                   
                                                      Tuottajat ja jalostajat
                                                   
                                                
                                                      —
                                                   
                                                   
                                                      Jakelijat (suuret kauppaketjut, tukkukauppiaat, vähittäiskauppiaat, pitopalvelut, ruokalat, ravintolat)
                                                   
                                                
                                                      —
                                                   
                                                   
                                                      Kuluttajat ja kuluttajajärjestöt
                                                   
                                                
                                                      —
                                                   
                                                   
                                                      Mielipidevaikuttajat.
                                                   
                                                4.   Pääasialliset viestit
                                          
                                          
                                                      —
                                                   
                                                   
                                                      Suojatuilla nimityksillä varustetuilla tuotteilla on erityisiä, niiden maantieteelliseen alkuperään liittyviä ominaisuuksia. SAN-tuotteiden laatu tai ominaisuudet liittyvät olennaisesti tai yksinomaisesti tiettyyn maantieteelliseen ympäristöön (joka käsittää sen luonnon ja inhimilliset tekijät). SMM-tuotteilla on maantieteelliseen alkuperään liittyvä laatu tai maine, ja maantieteelliseen alkuperään on oltava yhteys ainakin jossakin tuotannon, jalostuksen tai käsittelyn vaiheessa.
                                                   
                                                
                                                      —
                                                   
                                                   
                                                      APT-tuotteilla on erityisiä ominaisuuksia, jotka liittyvät perinteiseen tuotantotapaan tai perinteisten raaka-aineiden käyttöön.
                                                   
                                                
                                                      —
                                                   
                                                   
                                                      Unionin SAN-, SMM- ja APT-tunnukset ovat koko unionissa ymmärrettyjä symboleja: ne kuvaavat tuotteita, jotka ovat tiettyjen maantieteelliseen alkuperään tai perinteeseen liittyvien tuotantovaatimusten mukaisia ja joihin sovelletaan valvontaa.
                                                   
                                                
                                                      —
                                                   
                                                   
                                                      Vapaaehtoiset laatuilmaisut liittyvät sellaiseen yhden tai useamman tuoteluokan ominaispiirteeseen taikka tuotannon tai jalostuksen ominaisuuteen, joka pätee tietyillä alueilla.
                                                   
                                                
                                                      —
                                                   
                                                   
                                                      Vapaaehtoisen laatuilmaisun käyttö tuo tuotteelle lisäarvoa vastaavanlaisiin tuotteisiin verrattuna.
                                                   
                                                
                                                      —
                                                   
                                                   
                                                      Vapaaehtoisilla laatuilmaisuilla on koko unionin kattava ulottuvuus.
                                                   
                                                
                                                      —
                                                   
                                                   
                                                      Joidenkin SAN-, SMM- tai APT-järjestelmään tai vapaaehtoisten laatuilmaisujen järjestelmään kuuluvien tuotteiden esitteleminen esimerkkeinä siitä, miten sellaisten tuotteiden, joiden nimitykset on rekisteröity suojajärjestelmässä, kaupallista arvoa voidaan lisätä.
                                                   
                                                
                                                      —
                                                   
                                                   
                                                      Suojaamisjärjestelmillä tuetaan unionin kulttuuriperintöä ja maataloustuotannon monipuolisuutta sekä maaseutuympäristön säilyttämistä.
                                                   
                                                5.   Tärkeimmät välineet
                                          
                                          
                                                      —
                                                   
                                                   
                                                      Internet ja muut sähköiset välineet
                                                   
                                                
                                                      —
                                                   
                                                   
                                                      PR-suhteet viestimiin (erikoisalojen lehdet, naistenlehdet, ruokalehdet)
                                                   
                                                
                                                      —
                                                   
                                                   
                                                      Yhteydet kuluttajajärjestöihin
                                                   
                                                
                                                      —
                                                   
                                                   
                                                      Tiedotus- ja esittelytoimet myyntipisteissä
                                                   
                                                
                                                      —
                                                   
                                                   
                                                      Audiovisuaaliset välineet (esim. televisiomainokset)
                                                   
                                                
                                                      —
                                                   
                                                   
                                                      Painotuotteet (lehtiset, esitteet jne.)
                                                   
                                                
                                                      —
                                                   
                                                   
                                                      Osallistuminen messuille ja näyttelyihin
                                                   
                                                
                                                      —
                                                   
                                                   
                                                      Tiedotus- ja koulutustapahtumat, jotka käsittelevät unionin SAN-, SMM- ja APT-järjestelmiä tai vapaaehtoisten laatuilmaisujen järjestelmää.
                                                   
                                                6.   Ohjelmien kesto ja kohde
                                          
                                          12–36 kuukautta. Etusijalla ovat monivuotiset ohjelmat, joiden eri vaiheiden tavoitteet ja strategiat on määritelty selkeästi.”
                                       
                                    
                                          iii)
                                       
                                       
                                          Poistetaan siipikarjanlihaa koskevat suuntaviivat.
                                       
                                    
                                          iv)
                                       
                                       
                                          Lisätään lampaanlihaa koskevat suuntaviivat seuraavasti:
                                          ”LAMPAANLIHA
                                          1.   Yleiskatsaus tilanteesta
                                          
                                          Hyvin haavoittuvainen lampaanliha-ala on parhaillaan kriisissä: lampaanlihan kulutus, tuotanto ja hinnat laskevat mutta kustannukset (sähköisen tunnistamisen käyttöönotto, rehuhinnat, siirtolaidunten kaltaiset perinteiset tuotantotavat) ovat nousussa. Lisäksi lampaanlihan toimitukset kolmansista maista lisääntyvät. Monien tuottajien on tuottavuussyistä pitänyt lopettaa tuotantonsa. Tämä voi vaikuttaa negatiivisesti lihatuotteiden valikoimaan unionissa ja kiihdyttää maaltapakoa. Lampaanliha on tärkeä osa unionin kulinaarista perintöä, ja sen tuotannolla on maiseman säilymisen ja sosiaalis-taloudellisten vaikutusten osalta erityinen tehtävä erityisesti alueilla, joilla viljelyolosuhteet ovat vaikeat.
                                          2.   Tavoitteet
                                          
                                          
                                                      —
                                                   
                                                   
                                                      Lisätä kohderyhmien tietämystä lampaanlihan laadusta ja kestävistä tuotanto-olosuhteista sekä siitä, miten se on osa unionin kulinaarista perintöä.
                                                   
                                                
                                                      —
                                                   
                                                   
                                                      Lisätä lampaanlihan kulutusta.
                                                   
                                                3.   Kohderyhmät
                                          
                                          
                                                      —
                                                   
                                                   
                                                      Tuottajat ja jalostajat
                                                   
                                                
                                                      —
                                                   
                                                   
                                                      Jakelijat (suuret kauppaketjut, tukkukauppiaat, vähittäiskauppiaat, pitopalvelut, ruokalat, ravintolat)
                                                   
                                                
                                                      —
                                                   
                                                   
                                                      Kuluttajat (erityisesti 18–40-vuotiaat) ja kuluttajajärjestöt
                                                   
                                                
                                                      —
                                                   
                                                   
                                                      Mielipidevaikuttajat: toimittajat, kulinaristit.
                                                   
                                                4.   Pääasialliset viestit
                                          
                                          
                                                      —
                                                   
                                                   
                                                      Ympäristöä säästävät perinteiset tuotantomenetelmät
                                                   
                                                
                                                      —
                                                   
                                                   
                                                      Jäljitettävyys (sähköinen tunnistaminen)
                                                   
                                                
                                                      —
                                                   
                                                   
                                                      Kuluttaja voi lihan merkintöjen ansiosta tunnistaa tuotteiden alkuperän ja ominaisuudet
                                                   
                                                
                                                      —
                                                   
                                                   
                                                      Kuluttajille tietoa lampaanlihan monipuolisuudesta sekä aistinvaraisista ja ravitsemuksellisista ominaisuuksista
                                                   
                                                
                                                      —
                                                   
                                                   
                                                      Neuvot ja ruokaohjeet
                                                   
                                                
                                                      —
                                                   
                                                   
                                                      Tiedotus- ja menekinedistämiskampanjat koskevat unionissa tuotettuja tuotteita.
                                                   
                                                5.   Tärkeimmät välineet
                                          
                                          
                                                      —
                                                   
                                                   
                                                      Internet ja muut sähköiset välineet
                                                   
                                                
                                                      —
                                                   
                                                   
                                                      Menekinedistäminen myyntipisteissä (maistajaiset, ruokaohjeet, tiedon jakaminen)
                                                   
                                                
                                                      —
                                                   
                                                   
                                                      Suhteet lehdistöön ja PR-toiminta (tapahtumat, osallistuminen messuille jne.)
                                                   
                                                
                                                      —
                                                   
                                                   
                                                      Mainokset (tai esittelytyyppinen mainonta) lehdissä
                                                   
                                                
                                                      —
                                                   
                                                   
                                                      Audiovisuaaliset välineet (televisio ja radio)
                                                   
                                                
                                                      —
                                                   
                                                   
                                                      Osallistuminen messuille
                                                   
                                                
                                                      —
                                                   
                                                   
                                                      Muut kanavat.
                                                   
                                                6.   Ohjelmien kesto ja kohde
                                          
                                          12–36 kuukautta. Etusijalla ovat monivuotiset ohjelmat, joiden eri vaiheiden tavoitteet ja strategiat on määritelty selkeästi, joiden järjestäjänä on vähintään kaksi jäsenvaltiota ja jotka pannaan täytäntöön vähintään kaksilla uusilla markkinoilla.”
                                       
                                    
                        
            
                  (2)
               
               
                  Muutetaan liite II seuraavasti:
                  
                              a)
                           
                           
                              Muutetaan A osa ”LUETTELO TUOTTEISTA, JOITA MENEKINEDISTÄMISTOIMET VOIVAT KOSKEA” seuraavasti:
                              
                                          i)
                                       
                                       
                                          Korvataan yhdestoista luetelmakohta seuraavasti:
                                          
                                                      ”—
                                                   
                                                   
                                                      Tuotteet, jotka kuuluvat asetuksen (EU) N:o 1151/2012 mukaiseen suojattujen alkuperänimitysten (SAN), suojattujen maantieteellisten merkintöjen (SMM), aitojen perinteisten tuotteiden (APT) järjestelmään tai vapaaehtoisten laatuilmaisujen järjestelmään.”
                                                   
                                                
                                    
                                          ii)
                                       
                                       
                                          Lisätään luetelmakohta seuraavasti:
                                          
                                                      ”—
                                                   
                                                   
                                                      Lampaanliha”
                                                   
                                                
                                    
                        
                              b)
                           
                           
                              Korvataan B osa ”LUETTELO KOLMANSIEN MAIDEN MARKKINOISTA, JOILLA MENEKINEDISTÄMISTOIMIA VOIDAAN TOTEUTTAA” seuraavasti:
                              
                                          i)
                                       
                                       
                                          Muutetaan A osa ”Maa” seuraavasti:
                                          
                                                      —
                                                   
                                                   
                                                      Poistetaan Etelä-Afrikkaa ja Kroatiaa koskevat luetelmakohdat.
                                                   
                                                
                                                      —
                                                   
                                                   
                                                      Lisätään luetelmakohta seuraavasti:
                                                      
                                                                  ”—
                                                               
                                                               
                                                                  Albania
                                                               
                                                            
                                                                  —
                                                               
                                                               
                                                                  Armenia
                                                               
                                                            
                                                                  —
                                                               
                                                               
                                                                  Azerbaidžan
                                                               
                                                            
                                                                  —
                                                               
                                                               
                                                                  Valko-Venäjä
                                                               
                                                            
                                                                  —
                                                               
                                                               
                                                                  Georgia
                                                               
                                                            
                                                                  —
                                                               
                                                               
                                                                  Kazakstan
                                                               
                                                            
                                                                  —
                                                               
                                                               
                                                                  Moldova
                                                               
                                                            
                                                                  —
                                                               
                                                               
                                                                  Uzbekistan”
                                                               
                                                            
                                                
                                    
                                          ii)
                                       
                                       
                                          Korvataan B osa ”Maantieteelliset alueet” seuraavasti:
                                          
                                                      —
                                                   
                                                   
                                                      Poistetaan Pohjois-Afrikkaa koskeva luetelmakohta.
                                                   
                                                
                                                      —
                                                   
                                                   
                                                      Lisätään luetelmakohta seuraavasti:
                                                      
                                                                  ”—
                                                               
                                                               
                                                                  Afrikka”
                                                               
                                                            
                                                
                                    
                        
            
                  (3)
               
               
                  Muutetaan liite III seuraavasti:
                  
                              a)
                           
                           
                              Korvataan 12 kohta seuraavasti:
                              
                                          ”12.
                                       
                                       
                                          Tuotteet, jotka kuuluvat asetuksen (EU) N:o 1151/2012 mukaiseen suojattujen alkuperänimitysten (SAN), suojattujen maantieteellisten merkintöjen (SMM), aitojen perinteisten tuotteiden (APT) järjestelmään tai vapaaehtoisten laatuilmaisujen järjestelmään: 3 miljoonaa euroa.”
                                       
                                    
                        
                              b)
                           
                           
                              Poistetaan 15 kohta.
                           
                        
                              c)
                           
                           
                              Lisätään 16 kohta seuraavasti:
                              
                                          ”16.
                                       
                                       
                                          Lampaanliha: p.m.”